open-index/open-wikipedia-markdown huggingface dataset:
El regionalismo

***El regionalismo*** é a obra máis coñecida do xurista Alfredo Brañas. Publicada en 1889, a obra defende a descentralización do estado español e o recoñecemento da categoría nacional para Galiza.

## Publicación e éxito literario 
*El regionalismo. Estudio sociológico, histórico y literario* foi publicada en Barcelona en 1889, na imprenta de Jaime Molinas. A obra tivo un enorme impacto entre a intelectualidade galega de finais de século e fixo que Alfredo Brañas se colocase á altura de Manuel Murguía, quen era entón o principal representante do rexionalismo galego. Así mesmo, a obra contribuíu a situar o rexionalismo galego en posicións semellantes ás que viñan sostendo, dentro do estado español, os nacionalistas vascos e cataláns.

Así e todo, a crecente deriva do autor cara a posicións máis tradicionalistas, próximas ao carlismo, e a súa morte en 1900 fixeron que a obra tivese menor impacto na seguinte xeración de galeguistas. A partir da creación das Irmandades da Fala, os galeguistas comezan a orientarse cara a posicións próximas ao republicanismo de esquerdas e o nacionalismo, afastándose así das teses de Brañas.

## Edicións modernas 
*El regionalismo* conta con dúas edicións modernas. *La Voz de Galicia* publicou en 1981 unha edición facsímile da orixinal. Esta edición engadía ao prólogo orixinal outro de Ramón Piñeiro. En 1991 a Xunta de Galicia e *El Correo Gallego* publicaron unha edición en tapa branda.

## Notas
Museo da Moeda do Banco do Xapón

O **Museo da Moeda do Banco do Xapón** (en xaponés: 貨幣博物館, *Kahei-hakubutsukan*) é unha institución museística xaponesa dedicada á moeda dese país, con sede nun dos edificios do Banco do Xapón no barrio de Chūō, en Tokyo.

En 2017, o Museo da Moeda do Banco do Xapón alcanzou os 97.000 visitantes.

## Historia 
A orixe dos fondos do museo está na colección Senpeikan, que foi reunida polo numismático xaponés Tanaka Keibun (1884-1956). Esta colección baseábase na historia da moeda do Xapón e da China e recibe o seu nome porque anteriormente tivo a súa sede no Museo Senpeikan, antes de ser doada ao Banco do Xapón en 1944, cara á fin da segunda guerra mundial, para garantir a súa seguridade.

## Exposición 
miniatura|Expositor con moeda local xaponesa do período Bakumatsu|262x262px
O Museo da Moeda do Banco do Xapón posúe unha das coleccións numismáticas máis importantes do país, composta por máis de 200.000 exemplares de moedas e billetes que representan a traxectoria do diñeiro no Xapón, as súas tecnoloxías de produción e a súa cultura de uso. Un dos pavillóns está dedicado á moeda falsa.

Outra sección céntrase na moeda estranxeira, cunha nutrida representación de billetes antigos do Banco da China e de Nova Zelandia. Un dos obxectos expostos máis rechamantes é unha grande pota de barro de 60&nbsp;cm de alto que contén arredor de 7.700 moedas chinesas, atopada na prefectura xaponesa de Miyazaki sen que se puidese explicar a súa orixe.

## Galería 

Ficheiro:Japan commodity money before the 8th century.jpg|Medios de pagamento pre-monetais, anteriores ao século VIII.
Ficheiro:Fuhonsen Asukaike end of 7th century copper and antimony.jpg|Moedas xaponesas de cobre do século VII.
Ficheiro:Japanese gold coin 760 CE.jpg|Moeda xaponesa de ouro do século VIII.
Ficheiro:Kiritomoeban.jpg|Moeda ovalada de ouro (*kiritomoeban*) do século XVII.
Ficheiro:Chinese Kaigentsuho coin.jpg|Moeda chinesa da dinastía Tang.
Ficheiro:Saigo Takamori Gunmusho banknote 1877.jpg|billete xaponés de 1877.
Ficheiro:Daijokansatsu notes 1868 Japan.jpg|Billetes xaponeses de 1868.
Ficheiro:Bank of Japan gold convertible yen banknote 1900.jpg|Billete xaponés de 1900.

## Notas 
## Véxase tamén 
### Outros artigos 
* Lista de museos numismáticos
* Ien

### Ligazóns externas 
* Sitio web do Museo da Moeda do Banco do Xapón
* Sitio web do Banco do Xapón
* Guía do Museo da Moeda do Banco do Xapón
Que Horas Ela Volta?

***Que Horas Ela Volta?*** é un filme brasileiro de 2015 escrito e dirixido por Anna Muylaert. O filme está protagonizado por Regina Casé no papel de Val, a serventa dunha familia rica de São Paulo, e amosa as tensións que xorden logo da súa filla Jéssica se mudar á casa da familia co obxectivo de facer un exame de admisión na Universidade de São Paulo.

Foi escollido como candidato do Brasil para o Óscar ó mellor filme en lingua non inglesa na 88ª edición dos premios, mais finalmente non foi nomeado.

## Personaxes 
* Regina Casé como Val
* Michel Joelsas como Fabinho
* Camila Márdila como Jéssica
* Karine Teles como Barbara
* Lourenço Mutarelli como José Carlos
* Helena Albergaria como Edna
* Luci Pereira como Raimunda

## Notas 
## Véxase tamén 
### Outros artigos 
* Filmes do Brasil propostos ó Óscar ó mellor filme internacional
* Filmes propostos ó mellor filme internacional na 88ª edición dos Óscar

### Ligazóns externas 
* 
* Ficha en BoxOfficeMojo 
* Ficha en RottenTomatoes
Waskemar

miniatura|Muíño de vento de Waskemar
**Waskemar** é unha entidade de poboación no norte do concello de Ooststellingwerf na provincia neerlandesa de Frisia que contaba o ano 2019 con 840 habitantes.

## Características 
No límite co concello de Opsterlân, sitúase na parte norte do concello, unha zona de fala frisoa mentres o resto do termo municipal é de fala tradicional baixosaxoa.

O territorio estaba baixo a xurisdición de De Haule e era unha zona rica en turba, propiedade dunhas poucas familias, unha delas a dos Lycklama á Nijeholt que obstentaron hereditariamente alcaldía de  Ooststellingwerf entre 1647 e 1862. O lugar apareceu por primeira volta co nome neerlandés De Cruijmten (en frisón De Kromten) nun mapa de 1748. Posteriormente coñeceuse como Haulerwyk-Beneden. En 1954 recibiu o status de *dorp*  e o nome oficial neerlandés de **Waskemeer**, un topónimo que deriva dunha lagoa localizada a uns dous quilómetros ao oeste, Waskmar e xa no concello de Opsterlân, na que os gandeiros da zona ían lavar as ovellas.

## Notas
Misión BepiColombo

alt=Traxectoria animada da misión.|miniatura|Traxectoria animada da misión.
A **misión BepiColombo** é unha misión de observación e exploración do planeta Mercurio levada a cabo en colaboración entre as axencias espaciais europeas (ESA) e xaponesa (JAXA)..

## Características
Foi lanzada cun Ariane 5 dende a base da ESA en Kourou, representando unha carga de lanzamento de 4100&nbsp;kg.

A misión componse de dúas naves, Mercury Planetary Orbiter (MPO), liderado pola ESA, e o Mercury Magnetospheric Orbiter (MMO), liderado por JAXA, transportadas ata destino polo Mercury Transfer Module (MTM), construído pola ESA: Supón unha ralentización de case 5&nbsp;km/s na súa velocidade. 
* Dous a Venus en 2020 e 2021;
* Mercurio, seis veces entre 2021 e 2025. A primeira aproximación a Mercurio, a tan só 199 km, produciuse o 1 de outubro de 2021.

Correccións suplementarias son efectuadas polo sistema de propulsión iónico de MTM.

Na viaxe a destino segue unha órbita de transferencia heliocéntrica, e en Mercurio as dúas naves seguirán órbitas diferentes:

* MPO: órbita polar de 400 × 1508&nbsp;km, cun período de 2,3 h
* MMO: órbita polar de 400 × 11 824&nbsp;km, cun período de 9,3 h

A duración prevista da misión arredor de Mercurio é dun ano.

## Notas
Fernando Balsa Antón

**Fernando Balsa Antón**, nado en Mugardos cara a 1880 e finado nos anos cincuenta, foi un político galego.

## Traxectoria
Irmán de Andrés Balsa Antón. Axente comercial, foi fundador e presidente da Federación de Axentes de Comercio e Industria da Coruña (UGT). Pertenceu á loxa Renacimiento Masónico da Coruña. Foi correspondente de *El Pueblo Gallego* en Sada. Foi un dos membros da comisión promotora do periódico *Adelante* en 1930. Foi presidente da Agrupación Socialista da Coruña en 1932 e secretario de actas en xaneiro de 1936. Coa folga xeral revolucionaria de 1934 foi detido. En abril de 1936 foi elixido compromisario do PSOE pola Coruña para a elección do novo Presidente da República (Manuel Azaña); a finais dese mes foi nomeado delegado do gobernador civil no partido xudicial de Pontedeume.

Co golpe de Estado do 18 de xullo de 1936 foi detido o 6 de agosto, sendo posto en liberdade e autorizado a embarcar con rumbo á Habana o 8 dese mes. O Tribunal Especial de Represión da Masonería e o Comunismo procesouno en rebeldía, condenándoo a 12 anos de reclusión. Exiliado nos Estados Unidos de América, regresou a España en 1950. Finou nos anos cincuenta.

## Vida persoal 
Casou con Amparo Casal Franco e foi pai de Fernando Balsa Casal.

## Notas
Bingo: O Rei das Manhãs

***Bingo: O Rei das Manhãs*** é un filme brasileiro de 2017 dirixido por Daniel Rezende no seu debut como director. O guión foi escrito por Luiz Bolognesi e está inspirado na vida de Arlindo Barreto, un dos moitos actores que interpretaron o papel de Bozo o pallaso no Brasil. Porén, para evitar os dereitos de autor e preservar a súa liberdade creativa, a produción non empregou os nomes de Bozo ou Arlindo, adoptando os nomes ficticios de Bingo e Augusto.

O filme estreouse no Brasil o 24 de agosto de 2017. O 15 de setembro, foi escollido como candidato do Brasil para o Óscar ó mellor filme en lingua non inglesa na 90ª edición dos premios, mais finalmente non foi nomeado.

## Personaxes 
* Vladimir Brichta como Augusto Mendes/Bingo
* Leandra Leal como Lúcia
* Emanuelle Araújo como Gretchen
* Tainá Müller como Angélica
* Ana Lúcia Torre como Marta Mendes
* Augusto Madeira como Vasconcelos
* Cauã Martins como Gabriel Mendes
* Pedro Bial como Armando
* Domingos Montagner como Aparício
* Soren Hellerup como Peter Olsen

## Notas 
## Véxase tamén 
### Outros artigos 
* Filmes do Brasil propostos ó Óscar ó mellor filme internacional
* Filmes propostos ó mellor filme internacional na 90ª edición dos Óscar

### Ligazóns externas 
*
Pequeno Segredo

***Pequeno Segredo*** é un filme brasileiro de 2016 dirixido por David Schurmann. O filme inspirouse nunha historia real sobre a irmá adoptada de Schurmann. Estreouse no Brasil en novembro de 2016. Foi escollido como candidato do Brasil para o Óscar ó mellor filme en lingua non inglesa na 89ª edición dos premios, mais finalmente non foi nomeado.

## Elenco 
* Marcello Antony
* Júlia Lemmertz
* Mariana Goulart
* Maria Flor
* Erroll Shand
* Fionnula Flanagan

## Notas 
## Véxase tamén 
### Outros artigos 
* Filmes do Brasil propostos ó Óscar ó mellor filme internacional
* Filmes propostos ó mellor filme internacional na 89ª edición dos Óscar

### Ligazóns externas 
*
Jean-Jacques Favier

**Jean-Jacques Favier**, nado en Kehl (Alemaña) o 13 de abril de 1949 e finado o 19 de marzo de 2023, foi un astronauta francés que formou parte da misión STS-78.

## Traxectoria
Favier graduouse en enxeñería polo Instituto Politécnico Nacional de Grenoble en 1971, e obtivo un doutoramento en enxeñería pola Escola de Minería de París, así como outro en metalurxia e física pola Universidade de Grenoble en 1977. Voou na misión STS-78 como especialista de carga e pasou 16,91 días no espazo.

## Notas 
## Véxase tamén 
### Outros artigos 
*STS-78
Rampage (filme de 2018)

***Rampage*** é un filme estadounidense de 2018 dirixido por Brad Peyton que se basea na serie de videoxogos do mesmo nome de Midway Games. Está protagonizado por Dwayne Johnson, Naomie Harris, Malin Åkerman, Jake Lacy, Joe Manganiello e Jeffrey Dean Morgan.

## Sinopse 
Conta a historia do primatólogo Davis Okoye, que é o coidador de George, un gorila albino que se converte nun mostro xigante por mor dun experimento deshonesto. Xuntos deberán parar outros dous animais mutados, un lobo chamado Ralph e un crocodilo chamado Lizzie, que están a destruír Chicago.

## Personaxes 
* Dwayne Johnson como Davis Okoye
* Naomie Harris como Dr. Kate Caldwell
* Malin Åkerman como Claire Wyden
* Jake Lacy como Brett Wyden
* Joe Manganiello como Burke, o líder do grupo militar privado.
* Jeffrey Dean Morgan como Harvey Russell, axente do goberno.
* P. J. Byrne como Nelson, científico e amigo de Okoye.
* Marley Shelton como Dr. Kerry Atkins, unha científica e astronauta.
* Demetrius Grosse como Coronel Blake
* Jack Quaid como Connor
* Breanne Hill como Amy
* Matt Gerald como Zammit
* Will Yun Lee como Axente Park

## Notas 
## Véxase tamén 
### Ligazóns externas 
*
Rally de Ourense de 1995

O **Rally de Ourense de 1995** foi a 21ª edición de dito rally. Foi puntuable para a tempada 1995 do Campionato de Galicia de Rally así como para o Campionato de España de Rallys. Celebrouse o 25 de xuño de 1995 e o vencedor foi Borja Moratal, sobre un Peugeot 306 e con Alfredo Rodríguez como copiloto.

## Resumo 
Moratal beneficiouse dos problemas dos seus máximos rivais: Oriol Gómez, que liderou parte da carreira, saíu da estrada na segunda sección, mentres que o entón bicampión de España Chus Puras, sufriu problemas coa transmisión na primeira sección do rally, perdendo moitos postos e tempo, e aínda que foi o máis rápido en 8 dos últimos 9 treitos, non foi quen de recortar a diferenza con Moratal.

## Clasificación 
## Notas 
## Véxase tamén 
### Ligazóns externas 
* Rally de Ourense de 1995 en ewrc-results.com .
Day of the Dead: Bloodline

***Day of the Dead: Bloodline*** é un filme de terror de estadounidense-búlgaro 2018 dirixido por Hèctor Hernández Vicens, e escrito por Mark Tonderai e Lars Jacobson, baseado nos personaxes creados por George A. Romero. É unha coprodución entre os Estados Unidos de América e Bulgaria. Está protagonizado por Johnathon Schaech, Sophie Skelton, Jeff Gum, Marcus Vanco, Mark Rhino Smith, Cristina Serafini, Lillian Blankenship, Shari Watson, Atanas Srebrev, Ulyana Chan, Nathan Cooper, Vladimir Mihailov e Bashar Rahal. É un dos dous remakes do filme orixinal de 1985 de Romero, *Day of the Dead* sendo o primeiro *Day of the Dead*, estreado no ano 2008, e *Day of the Dead: Bloodline* o 5 de xaneiro de 2018.

## Personaxes 
* Johnathon Schaech como Max
* Sophie Skelton como Zoe Parker
* Jeff Gum como Miguel Salazar
* Marcus Vanco como Baca Salazar
* Mark Rhino Smith como Alphonse
* Cristina Serafini como Elle
* Lillian Blankenship como Lily
* Shari Watson como Elyse
* Atanas Srebrev como Frank
* Ulyana Chan como Lucy
* Nathan Cooper como Savin
* Vladimir Mihailov como Thomas
* Bashar Rahal como Daniels
* Teodora Duhovnikova como Wendy

## Notas 
## Véxase tamén 
### Ligazóns externas 
* 
* Ficha en RottenTomatoes
Veneno (serie de televisión)

***Veneno*** é unha serie española creada por Javier Calvo e Javier Ambrossi e que narra a vida de Cristina Ortiz "La Veneno". Trátase dunha serie baseada na obra *¡Digo! Ni puta ni santa. Las memorias de La Veneno* escrita por Valeria Vegas, que se estreou a través da plataforma Atresplayer Premium (Atresmedia).

O 19 de marzo de 2020 anunciouse que só se estrearía o primeiro capítulo e que se suspendería a emisión tras paralizar as gravacións por mor da COVID-19.

## Sinopse 
A serie amosa a vida de Cristina Ortiz "La Veneno", dende a súa nenez até a súa idade adulta. Na serie vemos a Cristina na súa etapa de transición interpretada por Jedet, por Daniela Santiago no seu salto ós estudios de televisión e na súa etapa final en televisión en programas como *DEC* está interpretada por Isabel Torres.

## Personaxes 
* Lola Rodríguez como Valeria Vegas
* Jedet Sánchez como La Veneno (primeira etapa)
* Daniela Santiago como La Veneno (segunda etapa)
* Isabel Torres como La Veneno (terceira etapa)
* Paca "La Piraña" como Ela mesma
* Ester Expósito como Machús Osinaga
* Mariona Terés como Amparo
* Desirée Rodríguez como Paca "La Piraña" (nova)
* Israel Elejalde como Pepe Navarro
* Jordi Vilches como Pablo

; Coa colaboración especial de
* Lola Dueñas como Faela Sainz
* Goya Toledo como nai de Valeria Vegas
* Elvira Mínguez como profesora de Valeria Vegas
* Sophia Lamar como Cristina Onassis

## Notas 
## Véxase tamén 
### Outros artigos 
* *Vestidas de azul*

### Ligazóns externas 
* Páxina oficial
Don't Breathe

'''''Don't Breathe'''* é un filme estadounidense de 2016 producido e dirixido por Fede Álvarez, coproducido por Sam Raimi e Robert Tapert, e coescrito por Álvarez e Rodo Sayagues. Está protagonizado por Jane Levy, Dylan Minnette, Daniel Zovatto e Stephen Lang, e conta a historia de tres amigos que quedan atrapados na casa dun home cego ó que pretendían roubar. O filme foi producido por Ghost House Pictures e Good Universe e foi distribuído por Sony Pictures Releasing.

*Don't Breathe* estreouse en South by Southwest o 12 de marzo de 2016, e foi estreado nos cinemas o 26 de agosto de 2016, por Screen Gems e Stage 6 Films. O filme recadou máis de 157 millóns de dólares e recibiu valoracións positivas por parte da crítica, que louvaron as interpretacións (en especial as de Levy e Lang), así como a dirección, o guión e a tensa atmosfera, e *Magazine'' considerouno "o mellor filme estadounidense de terror dos últimos vinte anos".

## Personaxes 
* Jane Levy como Roxanne / "Rocky"
* Stephen Lang como Norman Nordstrom / "O home cego"
* Dylan Minnette como Alex
* Daniel Zovatto como Money
* Franciska Törőcsik como Cindy Roberts
* Emma Bercovici como Diddy
* Christian Zagia como Raul
* Katia Bokor como Ginger
* Sergej Onopko como Trevor

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en Metacritic 
* Ficha en RottenTomatoes
Calymene

***Calymene*** é un xénero de trilobites da orde Phacopida que que habitaron nos actuais América do Norte, norte de África e Europa principalmente no período Silúrico. *Calymene* está estreitamente relacionado con *Flexicalymene*, e ámbolos dous xéneros son frecuentemente atopados xuntos. Os trilobites Calymene son pequenos, polo xeral de 2&nbsp;cm de lonxitude. O cefalón é a parte máis ancha do animal e o tórax adoita ter 13 segmentos.

## Especies e localizacións coñecidas
miniatura|Calymene blumenbachii, un trilobite tamén coñecido como a "lagosta de Dudley", que se atopa en Dudley en Worcestershire. Do Silúrico de Wenlock.
miniatura|Calymene.
miniatura|*Calymene cerebra*. Exposto no Museo de Historia Natural da Universidade de Míchigan.
* †*Calymene breviceps*, Indiana e Illinois.
* †*Calymene blumenbachii*, Dudley, Inglaterra.
* †*Calymene brevicapitata*, Gales.
* †*Calymene cambrensis*, Gales.
* †*Calymene celebra*, Illinois, Indiana e Wisconsin.
* †*Calymene clavicula*, Oklahoma.
* †*Calymene daviesii*, Radnorshire, Gales.
* †*Calymene duplicata*, Gales e Irlanda.
* †*Calymene hopkinsoni*, Gales.
* †*Calymene niagarensis*, Estado de Nova York.
* †*Calymene parvifrons*, Gales.
* †*Calymene senaria*, Gales e Irlanda.
* †*Calymene tristani*, Cornualla, Inglaterra.
* †*Calymene tuberculata*, Gotland, Suecia.
* †*Calymene vogdesi*, Ohio.
* †*Calymene sp.* no Silúrico - Ordovícico de Marrocos.

## Notas 
## Véxase tamén 
### Bibliografía 
*
Noah (filme de 2014)

***Noah*** é un filme estadounidense de 2014 dirixido por Darren Aronofsky e inspirado na historia bíblica da arca de Noé, do Libro da Xénese. *Noah*, que foi coescrito por Aronofsky e Ari Handel, está protagonizado por Russell Crowe, xunto con Jennifer Connelly, Emma Watson, Ray Winstone, Logan Lerman, Douglas Booth e Anthony Hopkins. O filme estreouse nos cinemas dos Estados Unidos de América o 28 de marzo de 2014.

## Personaxes 
* Russell Crowe como Noé
** Dakota Goyo como Noé de neno
* Jennifer Connelly como Naameh
* Emma Watson como Ila
* Ray Winstone como Tubalcaín
** Finn Wittrock como Tubalcaín de novo
* Logan Lerman como Cam
* Anthony Hopkins como Metuxalén
* Leo McHugh Carroll como Jafet
* Marton Csokas como Lamech
* Madison Davenport como Na'el

## Notas 
## Véxase tamén 
### Ligazóns externas 
* 
* Ficha en RottenTomatoes 
* Ficha en Metacritic 
* Ficha en AllMovie
Rally San Froilán de 1979

O **Rally San Froilán de 1979** foi a segunda edición de dito rally. Celebrouse o 8 de outubro de 1979 e foi puntuable para a primeira tempada do Campionato de Galicia de Rally. O vencedor foi o narcotraficante vigués Juan Carlos González "Culebras".

O coruñés Carlos Piñeiro marcou os mellores tempos nos treitos de Chantada, O Veral e O Vilardón, pero problemas co cegoñal fixéronlle perder a primeira posición en favor de "Culebras", que deste xeito gañou o rally e as 125.000 pesetas de premio.

## Clasificación 
## Notas
Batman Ninja

é un filme de animación xaponés-estadounidense de 2018 dirixido por Junpei Mizusaki e producido por Warner Bros. e Kamikaze Douga, cuxo protagonista é o personaxe de DC Comics Batman. Takashi Okazaki, o creador de *Afro Samurai*, é o deseñador de personaxes do filme. O primeiro póster promocional foi revelado o 5 de outubro de 2017, e os tráilers foron estreados o 1 de decembro de 2017. O filme estreouse nos Estados Unidos en formato dixital o 24 de abril de 2018; foi estreado en formato físico o 8 de maio e nos cinemas do Xapón o 15 de xuño dese mesmo ano. Na estrea estadounidense, os guionistas Leo Chu e Eric Garcia admitiron que reescribiron o guión a partir do orixinal en xaponés escrito por Kazuki Nakashima, creando dúas versións diferentes do mesmo filme.

## Notas 
## Véxase tamén 
### Ligazóns externas 
*
Rally Botafumeiro de 1995

O **Rally Botafumeiro de 1995** foi a 9ª edición de dito rally e a quinta proba da tempada 1995 do Campionato de Galicia de Rally. Celebrouse o 5 de agosto de 1995 e o vencedor foi Germán Castrillón.

## Clasificación 
## Notas 
## Véxase tamén 
### Ligazóns externas 
* Rally Botafumeiro 1995 en ewrc.com .
O Grande Circo Místico

***O Grande Circo Místico*** é un filme brasileiro de 2018 dirixido e escrito por Cacá Diegues, sendo o seu primeiro filme logo de 12 anos. É unha coprodución entre o Brasil, Francia e Portugal. Estreouse no Festival Internacional de Cinema de Cannes de 2018 e foi escollido como candidato do Brasil para o Óscar ó mellor filme en lingua non inglesa na 91ª edición dos premios, mais finalmente non foi nomeado.

## Personaxes 
* Vincent Cassel como Jean-Paul
* Bruna Linzmeyer como Beatriz
* Jesuíta Barbosa como Celavi
* Mariana Ximenes como Margareth
* Juliano Cazarré como Oto
* Catherine Mouchet como Imperatriz
* Antônio Fagundes como Dr. Frederico

## Notas 
## Véxase tamén 
### Outros artigos 
* Filmes do Brasil propostos ó Óscar ó mellor filme internacional
* Filmes propostos ó mellor filme internacional na 91ª edición dos Óscar

### Ligazóns externas 
*
Xerpo

**Xerpo Cultural** é unha compañía teatral galega con sede no Porriño. 
## Traxectoria
Fundada en 2007, está levada polos fundadores Álex Sobrino e Irene Moreira. Ademais da representación de obras teatrais tamén se dedican á formación e á xestión de eventos culturais. Xestionan a sala Ingrávida do Porriño.

Entre os seus antigos integrantes estiveron Keka Losada, Jorge Bolado Moo, Cris Leirós ou Samuel Merino.

### Producións
Moitas das súas producións son textos propios aínda que ocasionalmente producen textos doutros autores: "Mac... Yes, we can!" era unha adaptación do "Macbeth" de William Shakespeare, e "#interferenciavarada" incluía poemas (haikús) de Helena Villar Janeiro.

## Notas
## Véxase tamén
### Ligazóns externas
* Páxina web da compañía.
Matías Escariz

**Matías María Escariz Méndez**, nado en Buenos Aires o 12 de decembro de 1881 e finado en Cangas o 8 de febreiro de 1945, foi un sacerdote e escritor galego.

## Traxectoria
Fillo de Francisco Escariz Canosa, natural de Denle (San Vicente de Duio) e María Méndez Gundín, da Catuxa (Santiago de Arteixo), emigrados na Arxentina. Cando Matías ten pouco máis de cinco anos a familia regresou a Galicia, desembarcando no porto de Vigo o 10 de abril de 1887. Marcha a Santiago de Compostela cursar a carreira eclesiástica. Foi diácono en abril de 1906. O 20 de xuño dese ano foi nomeado ecónomo de San Xoán de Bardullas e unidos e en 1914 foi destinado a Santa Cristina de Vea. En febreiro de 1921 foi pasou ás parroquias de San Vicezo e de San Martiño de Duio. En outubro de 1930 foi para Santiago de Compostela como capelán do Asilo das Oblatas. En xuño de 1932 envíano para Betanzos como capelán do Asilo de Ancianos Desamparados García Hermanos. En 1936 foi ecónomo de San Cibrán de Vilastose e en 1940 era capelán das monxas de Meirás, para pasar despois a ser capelán da Comunidad de Hijas de Nuestra Señora de Cangas do Morrazo, onde morreu.

Publicou 150 poemas, 104 en galego e 46 en castelán, e tres contos breves en galego, que apareceron en *Finisterre*, *El Compostelano*, *Vida Gallega*, *Céltiga*, *Boletín Oficial de la Sociedad Nueva Casa de Galicia*, *Revista Oficial del Centro Gallego de Avellaneda*, *Betanzos. Centro Cultural Betanzos*. Tamén apareceron colaboracións súas na revista madrileña *España Marítima*, *El Eco del Condado*, *La Zarpa* e *La Voz de Galicia*.

## Notas 
## Véxase tamén 
### Bibliografía 
* 

### Ligazóns externas 
* Nos 75 anos da morte de Matías Escariz, poeta fisterrán nacido na emigración
* «O cerro d'o Pindo», un poema de Matías M. Escariz Méndez na revista Finisterre (1928)
Noutrora

***Noutrora*** é o sexto álbum de estudio do grupo galego de folk Fuxan os Ventos. Foi publicado en 1984, baixo o selo Fonomusic.

## Lista de cancións 
;Cara A

;Cara B

## Véxase tamén 
### Ligazóns externas 
* Sitio web oficial do grupo
* *Noutrora* en Discogs 
* *Noutrora* en Apple Music
Reimar Lüst

**Reimar Lüst**, nado en Barmen (entón Renania do Norte-Westfalia, Imperio Alemán) o 25 de marzo de 1923 e finado o 31 de marzo de 2020, foi un astrofísico alemán.

## Traxectoria
Foi director Xeral da ESA entre 1984 e 1990 despois de ser director Científico da European Space Research Organization (ESRO) dende 1962.
## Premios 
* R. Lüst recibiu a Medalla Wilhelm Exner en 1987.
* O planetoide 4836 foi nomeado "Lüst".
* Foi galardoado co Adenauer-de Gaulle Preis de colaboración franco-alemá de 1994.
* Recibiu o Premio Weizman en ciencias e Humanidadesdo Instituto Weizmann de Ciencia en 1995.
* Foi nomeado Oficial da Lexión de Honor e Gran Cruz da orde do Mérito da República Federal de Alemaña.

No 10º aniversario da Universidade Jacobs de Bremen, outorgóuselle o primeiro doutorado honorario polos excepcionais logros na investigación espacial e o seu bo facer como xestor científico

## Notas 
## Véxase tamén
### Ligazóns externas 
*Literatura de e sobre R. Lüst na Biblioteca Nacional Alemá.
Manuel Turizo

**Manuel Turizo Zapata**, coñecido como **Manuel Turizo** e polo acrónimo **MTZ**, é un cantante colombiano de reguetón. É coñecido polo seu sinxelo "Una Lady Como Tú" (2016), co que obtivo a popularidade en Latinoamérica, e en xuño de 2017 o vídeo oficial da canción acadou os 
mil millóns de visitas en YouTube.

## Notas
ACE2

O **ACE2** (do inglés *angiotensin converting enzyme 2* ou **enzima convertedor da anxiotensina 2**) é un enzima unido á superficie externa da membrana plasmática das células dos pulmóns, arterias, corazón, riles e intestinos. O ACE2 fai diminuír a presión arterial ao catalizar o corte da anxiotensina II (un péptido vasoconstritor) orixinando anxiotensina 1-7 (un vasodilatador). O ACE2 tamén serve como punto de entrada nas células dalgúns coronavirus. o que o converte nunha prometedora diana para o tratamento de doenzas cardiovasculares.

O ACE2 é unha proteína de membrana de tipo I dun só paso a través da membrana, co seu dominio enzimaticamente activo  exposto na superficie das células nos pulmóns e outros tecidos.

## Punto de entrada dos coronavirus 
Como proteína transmembrana, o ACE2 serve como principal punto de entrada na célula para algúns coronavirus, como o HCoV-NL63, e o SARS-CoV-2, o virus que causa a COVID-19.

Isto orixinou algunhas hipóteses sobre que o decrecemento dos niveis de ACE2 nas células, podería axudar a loitar contra a infección. Por outra parte, o ACE2 mostrou ter un efecto protector contra lesións pulmonares inducidas polo virus ao incrementar a produción do vasodilatador anxiotensina 1-7.

Tanto os inhibidores de ACE coma os bloqueantes do receptor de anxiotensina que se utilizan para tratar a presión arterial alta mostraron en estudos feitos en roedores que regulan á alza a expresión do ACE2 e así poden afectar a gravidade das infeccións por coronavirus. Porén, moitas sociedades profesionais e corpos reguladores recomendaron continuar coa terapia estándar de inhibidores de ACE e bloqueantes do receptor da anxiotensina. Unha revisión sistemática e a metaanálise publicada o 11 de xullo de 2012, encontraron que o "uso dos inhibidores do ACE estaba asociado cunha significativa redución do 34% do risco de pneumonía comparado cos controis." e "O risco de pneumonía estaba tamén reducido en pacientes tratados con inhibidores de ACE que estaban nun risco maior de ter pneumonía, en particular aqueles que tiñan infartos e insuficiencia cardíaca. O uso de inhibidores de ACE estaba tamén asociado coa redución na mortalidade relacionada coa pneumonía, aínda que os resultados eran menos robustos que o risco global de pneumonía."

## ACE2 humano recombinante (rhACE2)
O **ACE2 humano recombinante** (rhACE2) suponse que é unha boa terapia nova para a lesión pulmonar aguda, e parece mellorar a hemodinámica pulmonar e a saturación de oxíxeno en bácoros cunha síndrome de disfunción respiratoria aguda inducida por lipopolisacáridos.

A vida media do rhACE2 nos seres humanos é dunhas 10 horas e o comezo da acción é de 30 minutos ademais do curso do efecto (duración) de 24 horas.

Varios descubrimentos suxiren que o rhACE2 pode ser un fármaco prometedor para os que teñen intolerancia aos inhibidores do sistema renina-anxiotensina clásicos (inhibidores de RAS) ou en doenzas nas que a anxiotensina II circulante é elevada.

## Notas 
## Véxase tamén 
### Outros artigos 
* Sistema renina-anxiotensina
* Encima convertedor da anxiotensina
* SARS-CoV-2

### Ligazóns externas 
*
Casto M. Insua

**Casto María Insua Insua**, nado en Mallas (San Martiño de Duio, Fisterra)  o 15 de agosto de 1888 e finado en Buenos Aires o 30 de agosto de 1938, foi un promotor cultural galego.

## Traxectoria
Sexto fillo do matrimonio de Francisco Insua Canosa e Genoveva Insua Insua, e sobriño do cura párroco de San Martiño, Juan Leandro. En 1912 emigrou a Buenos Aires. Foi un dos socios fundadores da Asociación Cultural Gallega A Terra o 5 de maio de 1917 e foi membro da Comisión Revisora de Contas da súa primeira directiva. Tamén foi un dos asinantes do opúsculo “A los gallegos” que a Asociación Regionalista Gallega A Terra lanzou en febreiro de 1918. Esta sociedade foi unha das constituíntes da Casa de Galicia de Buenos Aires o 31 de outubro de 1918 e na súa Xunta Directiva fundacional figurou Casto como secretario de Actas. Foi membro da Comisión de Prensa da Casa de Galicia que organizou a Semana Gallega do 7 ao 14 de novembro de 1920. O 26 de agosto de 1921 foi un dos 40 membros fundadores do Ateneo Casa de Galicia, creado para propender ao desenvolvemento cultural, científico e artístico dos que simpaticen coa sociedade rexional. Na Asemblea do 16 de xaneiro de 1922, Casto foi elixido vogal da xunta directiva da Casa de Galicia; en abril presentou a súa renuncia xunto con outros membros por desacordos cos nomeamentos de delegados das sociedades filiais, e abandonou a súa actividade nesta institución.

En agosto de 1922 formou parte da comisión encargada de formar unha sociedade de emigrantes dos concellos de Cee e Muxía en Buenos Aires que deu lugar ao nacemento da Sociedad Agraria y Cultural de los Residentes de los Ayuntamientos de Mugía y Cee, que despois se transformou na Sociedad Agraria y Cultural de los Hijos del Partido de Corcubión. Estivo en todo o proceso de formación da sociedade, foi un dos encargados da redacción dos seus estatutos e o 4 de abril de 1923 foi nomeado o seu primeiro presidente. Foi o director da súa revista *Alborada*, aparecida en agosto de 1925, da que só estivo á fronte os sete primeiros números, ata que foi expulsado da sociedade. Con outros socios fisterráns expulsados impulsou a creación da entidade Finisterre en América que se constituíu o 17 de setembro de 1926, sendo nomeado secretario da súa primeira xunta directiva, e un dos encargados da revista voceira da entidade *Finisterre*.

Cando se fundou a Nueva Casa de Galicia de Buenos Aires o 21 de setembro de 1933, formou parte da sociedade, e en 1935 foi nomeado presidente, cargo que ostentou ata a súa morte.

## Véxase tamén 
### Ligazóns externas 
* Rei Lema, Xosé M.ª (7/1/2016). "Casto M. Insua, galeguista fisterrán na emigración bonaerense" *No herbal azur do ceo*.
José Ángel Fernández Arruti

**José Angel Fernández Arruti**, nado en Pontevedra en 1930 e finado na mesma cidade o 21 de abril de 2022, foi un xurista e catedrático galego.

## Traxectoria 
Fillo máis vello de Josefina Arruti Viaño e de Bibiano Fernández Osorio-Tafall Estudou Dereito na Universidade de Santiago de Compostela entre 1947 e 1952, ano en que se licenciou, e despois ampliou estudos en Roma cunha tese sobre a Cidade do Vaticano. Foi catedrático de dereito canónico na USC até a súa xubilación no 2002, presidente da confraría da Divina Peregrina de Pontevedra até 2004 e do Liceo Casino pontevedrés entre 1985 e 2006.

## Notas
Game Night

***Game Night*** é un filme estadounidense de 2018 dirixido por John Francis Daley e Jonathan Goldstein e escrito por Mark Perez. Está protagonizado por Jason Bateman e Rachel McAdams, e conta a historia dun grupo de amigos que participan nunha noite de xogos cun misterio na vida real após un deles é secuestrado. O filme tamén conta coas interpretacións de Billy Magnussen, Sharon Horgan, Lamorne Morris, Kylie Bunbury, Jesse Plemons, Michael C.Hall e Kyle Chandler.

Warner Bros. Pictures estreou o filme o 23 de febreiro de 2018. Foi un éxito comercial e da crítica, recadando máis de 117 millóns de dólares en todo o mundo e recibiu eloxios polo seu humor negro e as interpretacións. Plemons, cuxa interpretación foi salientada por moitos críticos, foi nomeado pola Sociedade de Críticos de Cinema de Detroit ó premios ó mellor actor secundario.

## Personaxes 
* Jason Bateman como Max Davis, marido de Annie
* Rachel McAdams como Annie Davis, muller de Max
* Billy Magnussen como Ryan Huddle, un dos amigos de Max e Annie
* Sharon Horgan como Sarah Darcy, compañeira de Ryan
* Lamorne Morris como Kevin Sterling, marido de Michelle
* Kylie Bunbury como Michelle Sterling, muller de Kevin
* Jesse Plemons como Gary Kingsbury, veciño policía de Max e Annie
* Chelsea Peretti como Glenda
* Danny Huston como Donald Anderton
* Michael C. Hall como The Bulgarian
* Kyle Chandler como Brooks Davis

## Notas 
## Véxase tamén 
### Ligazóns externas 
*
Cyhra

**Cyhra** é un supergrupo sueco de heavy metal formado no ano 2017. Os integrantes do grupo son o vocalista Joacim "Jake E" Lundberg (ex-Amaranthe), o guitarrista Jesper Strömblad (ex-In Flames), o batería alemán Alex Landenburg (ex-Annihilator, ex-Axxis, Kamelot), e o guitarrista finés Euge Valovirta (ex-Shining).

## Membros
### Membros actuais
* Jake E – voz (2017–)
* Jesper Strömblad – guitarra, teclado (2017–)
* Alex Landenburg – batería (2017–)
* Euge Valovirta – guitarra, coros (2017–), baixo (2018–)

### Antigos membros
* Peter Iwers – baixo (2017–2018)

## Discografía 
### Álbums de estudio 
* *Letters to Myself* (2017)
* *No Halos in Hell* (2019)

### Sinxelo 
* "Karma" (2017)
* "Letter to Myself" (2017)
* "Heartrage" (2018)
'''
* "Here to Save You" (2018)
* "Forever" (2018)
* "Out of My Life" (2019)
* "Battle From Within" (2019)

## Notas
## Véxase tamén
### Ligazóns externas
*CyHra Official Site
Little Big

**Little Big**, estilizado como **LITTLE BIG**, é un grupo de música rave formado no ano 2013 en San Petersburgo. Está formado por Ilya "Ilich" Prusikin, Sergey Gokk Makarov, Sonya Tayurskaya e Anton Boo Lissov. O seu primeiro álbum de estudio, *With Russia from Love*, publicouse o 17 de marzo de 2014. O grupo publicou un total de tres álbums e nove sinxelos. O grupo fíxose viral co seu vídeo musical do tema "Skibidi", publicado o 6 de outubro de 2018. En marzo de 2020 Little Big publicou un vídeo para o tema "UNO", co que ían participar no posteriormente cancelado Festival de Eurovisión 2020 en representación de Rusia.

## Discografía
### Álbums
## Notas
## Véxase tamén
### Ligazóns externas
*
Pierriá Henry

**Pierriá Henry**, nado o 20 de xaneiro de 1993 en South Charleston, Virxinia Occidental, é un xogador estadounidense de baloncesto profesional que xoga no Cazoo Baskonia da Liga ACB. Mide 1,96 metros de altura, e xoga nas posicións de base e escolta.

## Traxectoria profesional 
Tras non ser elixido no Draft da NBA de 2015, Henry uniuse ós Houston Rockets para Liga de Verán da NBA de 2015. O 4 de setembro de 2015, asinou co Vita Tbilisi xeorxiano.

O 17 de xullo de 2019, Henry asinou un contrato dun ano co Saski Baskonia da Liga ACB. O 22 de xullo de 2020, Henry renovou o seu contrato co Baskonia por unha tempada máis.

O 24 de xuño de 2021, Henry asinou un contrato dunha tempada, con opción a unha máis, co Fenerbahçe turco.

## Notas 
## Véxase tamén 
### Ligazóns externas 
* Perfil en RealGM.com
Antón Palacio

**Xosé Antonio Palacio Sánchez**, nado en Ferreira de Pantón, é un filólogo e tradutor galego, catedrático de Filoloxía Galega da Universidade de Vigo até a súa xubilación en 2017. Foi un dos fundadores da Facultade de Filoloxía e Tradución desa universidade.

## Traxectoria 
Estudou Maxisterio en Ourense, rematando en 1968, e despois licenciouse en 1974 en Filosofía e Letras pola Universidade de Santiago de Compostela. Doutorouse en 1981 coa tese *Toponimia del ayuntamiento de Pantón (Lugo)*, dirixida por Constantino García. Exerceu a docencia durante máis de catro décadas, primeiro como mestre de escola e despois como profesor universitario en Ourense, Pontevedra e, por último, no campus de Vigo.

Destacou como experto en onomástica e fundou a Asociación Galega de Onomástica, creada en Santiago de Compostela en 1999. É membro correspondente da Real Academia Galega desde 2012.

Tamén cultivou a tradución literaria, e participou en proxectos colectivos como a tradución ao galego de *Don Quixote da Mancha*.

Ocupouse da coordinación editorial da colección literaria Xuvenil Alfaguara.

## Notas
Sala Ingrávida

A **Sala Ingrávida** **(Espazo de gravitación artística)** é unha sala de teatro situada no Porriño.

Xestionada pola compañía residente Xerpo, está acollida á Rede Galega de Salas da AGADIC.

As principais actividades da sala son a exhibición de espectáculos teatrais e unha escola de teatro. A compañía residente, Xerpo, entrega anualmente o premio Coiro de Pita, ao mellor espectáculo representado na sala no ano.

## Notas
Coiro de Pita

O **premio Coiro de Pita** é un premio de artes escénicas que se outorga anualmente no Porriño. É un premio do público, que entrega a Sala Ingrávida ao mellor espectáculo da tempada. Vótao o público da propia sala entre as compañías de teatro profesionais que participaron da tempada de programación.

## Notas
Rally da Coruña de 1995

O **Rally da Coruña de 1995** foi a 13ª edición de dito rally. Foi puntuable para a tempada 1995 do Campionato de Galicia de Rally, así como para o Campionato de España de Rallys e foi proba reserva do Campionato de Europa de Rally. Celebrouse entre o 17 e o 18 de setembro de 1995 e o vencedor foi Miguel Martínez-Conde.

## Itinerario 
Constou de 18 treitos que sumaban 229,28&nbsp;km. O día 17 disputáronse os tramos de Aranga, Monfero e Campolongo, con dúas pasadas a cada un e o domingo os demais: Rus, Couso, Santo Adrián, A Tablilla, Meirama e Soandres, tamén con dúas pasadas por cada un deles.

## Resumo 
A carreira resultou nun man a man entre o cántabro Miguel Martínez-Conde e o ferrolán Germán Castrillón, duelo que rematou no penúltimo treito ao sufrir Castrillón unha saída da estrada e a rotura do cárter. Aproveitou o seu abandono Óscar Outeiriño, que se fixo coa segunda praza, mentres que o terceiro caixón do podio ocupouno Javier Azcona, que remontou posicións tras un mal comezo de rally no que tivo que substituír o palier e sufriu unha penalización de 4 minutos. Por detrás chegou Miguel Dopico, que coa cuarta praza e o abandono de Castrillón, asegurou matematicamente o título de campión de Galicia de rally.

## Clasificación 
## Notas 
## Véxase tamén 
### Ligazóns externas 
* Rally da Coruña 1995 en ewrc.com .
Coroa (moeda)

: *Para outros significados de "coroa", véxase a páxina de homónimos **Coroa**.*
**Coroa** é a denominación que reciben distintos tipos de moeda de estados europeos, algunhas delas vixentes e outras correspondentes a outras épocas históricas, que orixinariamente foron creadas en períodos monárquicos, asociadas á simboloxía da coroa real.

## Coroa como unidade monetaria principal 
### Coroas en vigor 
### Coroas fóra de uso 
## Outras denominacións históricas 
[miniatura|140x140px|**[Coroa británica (moeda)|Coroa inglesa** de 1703 coa palabra VIGO baixo o busto, cuñada coa prata capturada na Batalla de Rande]]

* 20x20px  **Coroa británica**: moeda do Reino Unido cuñada entre 1707 e 1965, co valor de cinco xilins ou a cuarta parte dunha libra, herdeira da anterior **coroa inglesa**, introducida en Inglaterra por Henrique VIII en 1526 co mesmo valor.
* 20x20px  **Coroa castelá**: denominación dada ao real de prata do Reino de Castela dos reinados de Pedro I e de Henrique II.
* 20x20px **Coroa escocesa** (ou *lion* de ouro): moeda escocesa de ouro creada por Roberto III (1390-1406) co valor de 5 xillins ou un cuarto de libra escocesa.
* 20x20px  **Coroa francesa**: moeda de ouro cuñada por primeira vez por Filipe VI de Francia en 1340.
* 20x20px  **Coroa portuguesa**: designación dada á moeda portuguesa de prata con valor facial de 1.000 reis, logo da decimalización, a partir de 1835, durante o reinado de María II. Tamén se coñeceu con este nome a moeda de ouro de 5.000 reis do mesmo período e outra posterior de 10.000 reis.
* 20x20px **Coroa de Fiume**: unidade monetaria do Estado Libre de Fiume entre 1919 e 1920, herdeira da coroa austrohúngara.
* 20x20px **Coroa de Liechtenstein**: unidade monetaria do Principado de Liechtenstein de 1898 a 1921.
* 20px **Coroa iugoslava**: moeda provisional do Reino dos Serbios, Croatas e Eslovenos (Reino de Iugoslavia) entre 1919 e 1920, herdeira da coroa austrohúngara.

## Notas 
## Véxase tamén 
### Bibliografía 
* Alfaro Asins, C. et al. *Diccionario de numismática*. Ministerio de Cultura. Madrid, 2009. ISBN 978-84-8181-405-7
Sistema fluvial Ulla - Deza

O **Sistema fluvial Ulla - Deza** é un espazo natural galego declarado como Zona especial de conservación (ZEC) e que ampara ao río e ribeiras do río Ulla, o treito final do seu afluente o Deza, as ribeiras doutros afluentes menores, e o seu esteiro na ría de Arousa. Este espazo percorre fundamentalmente a raia das provincias da Coruña e Pontevedra. Este espazo está repartido entre os municipios coruñeses de Ames, Boqueixón, Brión, Dodro, Padrón, Rianxo, Teo, Touro e Vedra, e os municipios pontevedreses de Catoira, A Estrada, Pontecesures, Silleda, Valga e Vila de Cruces. A área que protexe é de 1.633 ha. e é principalmente a de ribeiras do Ulla e Deza, sendo só o 16% desta a superficie do esteiro na ría de Arousa.

Destaca pola ictiofauna dos seus ríos:

### Fauna
As especies da fauna de interese comunitario para a súa conservación deste espazo natural son:

## Lexislación
O Sistema fluvial Ulla-Deza foi declarado como lugar de importancia comunitaria (LIC) en decembro de 2004 e ascendeu a zona especial de conservación (ZEC) en marzo de 2014.

## Galería

Ficheiro:Comunicación_entre_as_insuas_de_Gres._Vila_de_Cruces.jpg|As pontes na insua de Gres, Vila de Cruces.
Ficheiro:Monasterio_de_San_Lourenzo_de_Carboeiro_(2395715231).jpg|Mosteiro de San Lourenzo en Carboeiro, Silleda.

Ficheiro:Fervenzas_do_Toxa_26XII2015.jpg|Fervenza do Toxa do río Deza, en Pazos, Silleda.
Ficheiro:Ponteulla_Vedra_Galicia_01.jpg|A Ponte Ulla do ferrocarril na Ponte Ulla, Vedra.
Ficheiro:Vedra_Couto_de_Ximonde._Area_recreativa_de_Cubelos_080316_06.jpg|Couto de Ximonde, en Sarandón, Vedra.
Ficheiro:Padron_Carcacia_rio_Ulla_02.jpg|O Ulla en Carcacía, Padrón.
Ficheiro:Barco_normando_(6372618295).jpg|O esteiro da ría en Oeste, Catoira.

## Notas
Rui Nunes

O nome portugués **Rui Nunes** pode referirse a:

***Rui Nunes**, escritor e profesor portugués (n. 1947);
***Rui Nunes**, médico e catedrático portugués (n. 1961).
***Rui Nunes de Chacim**, nobre portugués do s. XIII.
Rui Nunes (escritor)

**Rui Nunes**, nado en Lisboa en novembro de 1947, é un escritor portugués.

## Traxectoria 
Licenciouse en Filosofía na Universidade de Lisboa e exerceu de profesor de Filosofía no ensino secundario. Residiu uns anos na Austria.

Publicou o seu primeiro libro *As Margens* en 1968 en autoedición. Leitor da obra de Agustina Bessa-Luís, Maria Velho da Costa, Maria Gabriela Llansol e de José Saramago, entre outros, Rui Nunes aprecia tamén outros xéneros artísticos, como o cinema (Bergman) e a música (Barroca e Jazz), admitindo que estes poden suscitarlle o gusto pola escrita.

Considerado por Manuel Frias, membro do xurado que atribuíu ao seu libro *Grito* en 1998 o Premio GPRN, "*uma das estrelas mais brilhantes da constelação literária portuguesa - ocultada, tantas vezes pelas nuvens do fácil e do óbvio*"

## Obra 
* *As margens* (1968).
* *Quem da Pátria sai a si mesmo Escapa?* (1983). Relógio D'Água. ISBN 9789727080762.
* *Sauromaquia* (1974). En 1987: Relógio D'Água. ISBN 9789727084005.
* *Os Deuses da Antevéspera* (1991). Vega. ISBN 9789726992561.
* *Álbum de retratos* (1993). Relógio D'Água. ISBN 9789727082131.
* *Que Sinos Dobram por Aqueles que Morrem como Gado?* (1995). Relógio D'Água. ISBN 9789727082759.
* *Grito* (1997). Relógio D'Água. ISBN 9789727083473.
* *Cães* (1999). Relógio D'Água. ISBN 9789727085309.
* *Rostos* (2001). Relógio D'Água. ISBN 9789727086177.
* *A Boca na Cinza* (2003). Relógio D'Água. ISBN 9789727087204.
* *O Mensageiro Diferido* (2005). Relógio D'Água. .
* *Osculatriz* (2005). Relógio D'Água. .
* *O Choro é Um Lugar Incerto* (2006). Relógio D'Água. ISBN 9789727088676.
* *Ouve-se Sempre a Distância Numa Voz* (2007). Relógio D'Água. ISBN 9789727089185.
* *Os Olhos de Himmler* (2009). Relógio D'Água. ISBN 9789896410865.
* *A Mão do Oleiro* (2011). Relógio D'Água. ISBN 9789896412173.
* *Barro* (2012). Relógio D'Água. ISBN 9789896412821.
* *Armadilha* (2013). Relógio D'Água.  .
* *Uma Viagem no Outono* (2013). Relógio D'Água. ISBN 9789896413651.
* *Enredos* (2014). Relógio D'Água. ISBN 9789896414221.
* *Nocturno Europeu* (2014). Relógio D'Água. .
* *A Crisálida* (2016). Relógio D'Água. ISBN  9789896415785.
* *Baixo Contínuo* (2017). Relógio D'Água. ISBN 9789896417390.
* *Suíte e Fúria* (2018). Relógio D'Água.  .
* *O Anjo Camponês* (2020). ISBN 9789896419912.

## Premios 
* 1992: Prémio do Pen Club Português de Ficção por *Osculatriz*
* 1998: Grande Prémio de Romance e Novela da Associação Portuguesa de Escritores (APE) por *Grito*

## Notas 
## Véxase tamén 
### Ligazóns externas 
* Entrevista en 2018 en Público.
* Rui Nunes: a experiência da desconstrução da linguagem
Miradoiro Sophia de Mello Breyner Andresen

O **miradoiro Sophia de Mello Breyner Andresen**, antigo **miradoiro da Graça** encóntrase na freguesía de São Vicente (Graça), no antigo adro da igrexa do convento da Graça de Lisboa.

## Descrición 
Na praza da Graça, xunto á igrexa, existe unha explanada no **miradoiro da Graça** onde se pode gozar dunha das máis belas vistas da cidade. Esta vista só é suplantada pola do miradoiro da Senhora do Monte que fica a un escaso centenar de metros. O panorama de tellados e predios é menos espectacular que o da vista do castelo de San Xurxo, mais é un local popular. O barrio popular da Graça desenvolveuse no fin do século XIX. Por detrás do miradoiro fica o referido mosteiro agostiniano, fundado en 1271 e reconstruído despois do terremoto de Lisboa de 1755.

## Galería 

Ficheiro:Miradouro Sophia Mello Breyner Andresen.jpg|Placa toponímica.
Ficheiro:Sophia Mello Breyner Andresen (miradouro).jpg|Busto de Sophia de Mello Breyner Andresen.
Ficheiro:Vista mirador.jpg|Vista panorámica.
Ficheiro:Vista de Lisboa a partir do Miradouro da Graça num dia de outono.JPG|Vista de Lisboa a partir do miradoiro da Graça un día de outono.

## Notas
Kari-gurashi no Arietti

é un filme xaponés de animación do ano 2010 dirixido por Hiromasa Yonebayashi, no seu debut como director, animado por Studio Ghibli para Nippon Television Network, Dentsu, Hakuhodo DY Media Partners, Walt Disney Japan, Mitsubishi, Toho e Wild Bunch, e distribuído por Toho. A novela foi adaptada nun guión por Hayao Miyazaki e Keiko Niwa, e está baseada en *The Borrowers* de Mary Norton, que conta a historia dunha familia de xente pequerrecha que vive dentro dos muros e baixo o chan dunha casa e que toman prestadas cousas dos humanos para sobrevivir. O filme está protagonizado por Mirai Shida, Ryunosuke Kamiki, Shinobu Otake, Keiko Takeshita, Tatsuya Fujiwara, Tomokazu Miura e Kirin Kiki.

## Personaxes 
## Notas 
## Véxase tamén 
### Ligazóns externas 
*